‘রাগ-অভিমান থাকতেই পারে। আমরা শুভেন্দু অধিকারীর সঙ্গেই থাকছি’

নন্দীগ্রাম: গত ২৯ ডিসেম্বর বিজেপি ছেড়েছিলেন নন্দীগ্রাম (Nandigram) ১ পঞ্চায়েত সমিতির শিক্ষা কর্মাধ্যক্ষ দেবাশীষ দাস, গোকুলনগরের (BJP) নেতা অশোক করন সহ ৫০ জন কর্মী সমর্থক। সাংবাদিক সম্মেলন করে জানিয়ে ছিলেন সেই খবর। তবে গতকাল সন্ধ্যায় রাজ্যের বিরোধী দলনেতা শুভেন্দু অধিকারী নন্দীগ্রামের জামবাড়িতে অশোক করনের বাড়িতে যান অশোক এবং দেবাশীষ। আপাতত শুভেন্দু অধিকারীর (Suvendu Adhikari) সঙ্গে থাকছেন তারা। ফের জানালেন সংবাদমাধ্যমকে।

গত ২৯ ডিসেম্বর নন্দীগ্রামের গোকুলনগর গ্রাম পঞ্চায়েত এলাকার দুই বিজেপি নেতা অশোক করন এবং দেবাশীষ দাস সহ তাদের বেশ কয়েকজন অনুগামী রীতিমতো সাংবাদিক সম্মেলন করে বিজেপি ত্যাগ করেছিলেন। দুই বিজেপি নেতা সহ তাদের অনুগামীদের দলত্যাগ ঘিরে নন্দীগ্রামের রাজনৈতিক মহলে শুরু হয়েছিল রাজনৈতিক চাপানোতোর।

আরও পড়ুন: সাগর মেলায় আরও জোরালো অগ্নিনির্বাপন ব্যবস্থা

শনিবার গোকুলনগর গ্রাম পঞ্চায়েত এলাকার জামবাড়িতে অর্থাৎ বিজেপি নেতা অশোক করনের বাড়িতে উপস্থিত হয়েছিলেন বিরোধী দলনেতা শুভেন্দু অধিকারী। দীর্ঘ প্রায় দুই ঘণ্টা চলে বৈঠক। বিরোধীদল নেতা চলে যাওয়ার পরে সাংবাদিকদের মুখোমুখি হয়ে তাঁরা বলেন,”রাগ-অভিমান থাকতেই পারে। আমরা শুভেন্দু অধিকারীর সঙ্গেই থাকছি।” পুরো বিষয়টিকে কটাক্ষ করেছে তৃণমূল কংগ্রেস।