শুভেন্দু গড়ে বিজেপির গোষ্ঠীকোন্দলের মধ্যেই নাবালককে মারধর

সৌম্যজিৎ চট্টোপাধ্যায়, নন্দীগ্রাম: শুভেন্দু (Shuvendu Ahdikari) গড়ে বিজেপির গোষ্ঠী কোন্দলে (BJP Clas) পড়ে মার খেল এক তফসিলি নালবাক (Scheduled Cast Minor)। নাবালককে বেধড়ক মারধরের ভিডিও প্রকাশ্যে। এটাই বিজেপির সংস্কৃতি বলে তোপ তৃণমূলের।

শুক্রবার নন্দীগ্রামের (Nandigram) গোকুলনগর অঞ্চলের মহেশপুর বাজারে বিজেপির একটি পূর্ব নির্ধারিত কর্মসূচি ছিল। সেই কর্মসূচিতে ব্যবহৃত সাউন্ড সেটের অপারেটর ছিলেন এক নাবালক যিনি তফসিলি জাতির অন্তর্ভুক্ত বলে দাবি তৃণমূলের। সেই সাউন্ড অপারেটরকে মারধর করা হয়, শারীরিক নির্যাতন করে বিজেপি নেতারা এমনটাই অভিযোগ।

শুভেন্দু গড়েই বিজেপি কোন্দলে পড়ে মার খেলো তফসিলি নাবালক এই নিয়ে রীতিমত সরব তৃণমূল। স্থানীয় সূত্রে জানা গিয়েছে, গতকালের কর্মসূচি ঘিরে বিজেপির আদি ও নব্য দ্বন্দ্ব চরমে ওঠে। প্রকাশ্য মঞ্চ থেকে বিজেপির আদি নেতারা অভিযোগ করেন তলে তলে তৃণমূলের সঙ্গে সংযোগ আছে নব্যদের।

আরও পড়ুন- রাজ্যের সব টোটো নিয়ে বড় সিদ্ধান্ত!

দুই গোষ্ঠীর মুখোমুখি সংঘর্ষ বাঁধে। সভা ভন্ডুল হওয়ার উপক্রম হতেই মাইক বন্ধ করে দেয় ওই নাবালক। পুরো আক্রোশ গিয়ে পড়ে ওই নাবালকের ওপর। এবং তাকে মারধর করে বিজেপি।

নন্দীগ্রাম ১ তৃণমূল কংগ্রেস সভাপতি বাপ্পাদিত্য গর্গ ভিডিওটি সমাজমাধ্যমে পোস্ট করে এটাই বিজেপির সংস্কৃতি বলে তোপ দেগেছেন।

দেখুন আরও খবর-