ভিনরাজ্যে কাজে গিয়ে ২ পরিযায়ী শ্রমিকের মৃত্যু, শোকের ছায়া গোটা এলাকায়

নন্দীগ্রাম: ভিন রাজ্যে কাজে গিয়ে দুই পরিযায়ী শ্রমিকের মৃত্যু। গুজরাটের এক কারখানায় বয়লার বিস্ফোরণে মৃত নন্দীগ্রামের দুই পরিযায়ী শ্রমিক। এই ঘটনায় শোকের ছায়া নন্দীগ্রামের কালীচরণপুরে।

স্থানীয় সূত্রে জানা গিয়েছে, তাঁরা গ্যাসের লাইন রিপিয়ারিং-র কাজে নিযুক্ত ছিলেন। গত শনিবার গ্যাসের পাইপলাইন রিপেয়ারিং-র সময় তারা যখন ওয়েল্ডিং করছিলেন সেই সময় গ্যাস সিলিন্ডার ফেটে ঘটে দুর্ঘটনা। তাদেরকে স্থানীয় হাসপাতালে নিয়ে গেলে চিকিৎসকেরা মৃত বলে ঘোষণা করেন। মৃত যুবকদের পরিবার সহ গোটা এলাকায় এই ঘটশোকের ছায়া নেমে এসেছে। প্রণব ও চন্দন দুজনেই তাদের পরিবারের একমাত্র আয়ের উৎস। অকাল মৃত্যুতে অসহায় অবস্থার মধ্যে পড়েছে দুটো পরিবার।জানা গেছে আনুমানিক সোমবার রাত্রি ছটা নাগাদ অ্যাম্বুলেন্সে করে দুটো মৃতদেহ গুজরাট থেকে রওনা দিয়েছে।

আরও পড়ুন: উত্তরবঙ্গে বিধায়ক-সাংসদের উপর হামলা, অবরোধ কর্মসূচি বিজেপির

জানা গিয়েছে, প্রণব দিন্দা ও চন্দন দাস দুজনের বাড়ি নন্দীগ্রামের কালিচরন পুরে। প্রণব দিন্দার বয়স আনুমানিক ২৫ বছর, চন্দন দাসের আনুমানিক বয়স ২৯ বছর। দুই পরিবারের আয়ের উৎস এই দুই যুবক। প্রণব দিন্দার বাবা শারীরিক প্রতিবন্ধী তিনি চলাফেরা করতে পারেন না। পরিযায়ী শ্রমিক হিসেবে রাজ্যের বাইরে কাজ করে ইনকাম করে বাড়িতে আনলেই সংসার চলে। অপরদিকে চন্দন দাসের এক ছেলে এক মেয়ে, ছেলে ছোট বয়স মাত্র চার বছর মেয়ে ৯ বছরের। পেটের টানে গুজরাটে কাজে গিয়েছিলেন কালীচরণপুরের দুই যুবক।