সেপটিক ট্যাংক পরিষ্কার করতে গিয়ে বিষাক্ত গ্যাসে মৃত্যু

নন্দীগ্রাম: নন্দীগ্রামের (Nandigram) ভেকুটিয়ায় বাথরুমের সেপটিক ট্যাংক পরিষ্কার করতে গিয়ে বিষাক্ত গ্যাসে মৃত ২। আহত ২। ঘটনাটি ঘটেছে নন্দীগ্রাম ১ নম্বর ব্লকের ভেকুটিয়া গ্রাম পঞ্চায়েত এলাকার ভেকুটিয়া গ্রামে।

কানাই জানা নামে এক ব্যক্তির বাড়িতে বাথরুমের সেপটিক ট্যাংক পরিষ্কার করার জন্য ওই এলাকার মিস্ত্রি মৃত্যুঞ্জয় জানাকে ডাকা হয়েছিল। সেপটিক ট্যাংকের বিষাক্ত গ্যাসে অসুস্থ হয়ে পড়েন মৃত্যুঞ্জয় জানা তাকে বাঁচাতে পরিবারের লোকজন ছুটে আসেন।

আরও পড়ুন: কলকাতার বুকে অস্ত্র বিপণন দোকানের কর্মচারী গ্রেফতার

সেপটিক ট্যাংকের বিষাক্ত গ্যাসে মৃত্যুঞ্জয় জানা সহ পরিবারের আরো তিনজন অসুস্থ হয়ে পড়েন। অসুস্থদের নন্দীগ্রাম সুপার স্পেশালিটি হাসপাতালে নিয়ে আসা হয়।

বিষাক্ত গ্যাসে মৃত্যুঞ্জয় জানা এবং ওই পরিবারের আত্মীয় মানাস গিরির মৃত্যু হয়েছে। বর্তমানে কানাই জানা নন্দীগ্রাম সুপার স্পেশালিটি হাসপাতালে চিকিৎসাধীন রয়েছেন ওই পরিবারের ১মহিলা অসুস্থ ছিলেন তাকে প্রাথমিক চিকিৎসার পরে ছেড়ে দেওয়া হয়।